Git (softvér)

Git je distribuovaný systém riadenia revízií, ktorý vytvoril Linus Torvalds. Nemal by sa zamieňať s programom GIT (GNU Interactive Tools) , správcom súborov na spôsob programu Norton Commander, ktorý vytvorili Tudor Hulubei a Andrei Pitis.

Návrh Gitu bol inšpirovaný systémami BitKeeper a Monotone. Git bol pôvodne navrhnutý len ako nízkoúrovňový engine, ktorý by ostatní mohli využiť na napísanie vlastných používateľských rozhraní ako sú Cogito alebo StGIT. Avšak základný Git projekt sa odvtedy pretransformoval do kompletného systému na správu revízií, ktorý sa dá používať priamo. Git je teraz používaný v niekoľkých dôležitých softvérových projektoch, z ktorých najznámejším je jadro Linuxu.

Na súčasnú údržbu softvéru dohliada Junio Hamano. Uvoľnený bol pod licenciou GPL verzia 2, čo robí Git slobodným softvérom.

Pozri aj 
 Mercurial (softvér)

Referencie 
 Oficiálna stránka

Slobodný softvér
Systémy pre správu verzií